Diari Oficial de la Generalitat Valenciana


Sumari del DOGV 5428, del 15-01-2007 (2007/302)

RESOLUCIÓ de 4 de gener de 2007, de la Direcció General d'Administració Autonòmica, per la qual s'adjudiquen destinacions als aspirants que han superat les proves selectives de la Convocatòria 21/2004.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5428

Data del DOGV
:   15-01-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/302


Data del document
:   04-01-2007

Organisme emissor
:   Conselleria de Justícia, Interior i Administracions Públiques

Tipus de document
:   Resolució

Anàlisi jurídica

 Descriptors 

:   * concurs administratiu
    * administració regional
    * funcionari
    * professió administrativa

Per Orde de 16 de març de 2005, de la Conselleria de Justícia i Administracions Públiques, publicada en el DOGV número 4.976, de l'1 d'abril de 2005, es convocaren proves selectives d'accés al grup B, sector administració especial, enginyers tècnics industrials, accés lliure, corresponent a l'Oferta d'Ocupació Pública de 2004 de la Generalitat Valenciana, Convocatòria 21/2004.
Per Resolució de 14 de setembre de 2006, del conseller de Justícia, Interior i Administracions Públiques, publicada en el DOGV número 5.356, de 28 de setembre de 2006, es publica la relació d'aspirants que han superat les proves selectives citades i se'ls emplaça per a la presentació de documentació.
Per Resolució de data 28 de novembre de 2006, de la Direcció General d'Administració Autonòmica, publicada en el DOGV núm. 5.406, de 13 de desembre de 2006, es convoca els aspirants seleccionats per a l'elecció de destinació, per tal de complir amb el que disposa l'article 9.1, de la Llei de Funció Pública Valenciana.
En acte únic, celebrat el dia 19 de desembre de 2006 de 2006, a la seu de la Conselleria de Justícia, Interior i Administracions Públiques, es procedeix a l'elecció de destinació per part del personal que va superar els processos selectius esmentats.
En virtut d'això, i en exercici de les competències atribuïdes per l'article 18 del Decret 153/2005, de 28 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia, Interior i Administracions Públiques, RESOLC:
Primer. Adjudicar amb destí definitiva, al personal que va superar les proves selectives d'accés al grup B, sector administració especial, enginyers tècnics industrials, Convocatòria 21/2004, els llocs de treball que s'especifiquen en l'annex de la present Resolució.
Segon. Cessament i presa de possessió
Presa de Possessió.
L'acte de presa de possessió tindrà lloc el dia 1 de febrer de 2007, a les 10,00 hores, a les següents seus, segons la província en què hagen obtingut destinació:
a) Direcció Territorial de la Conselleria de Justícia, Interior i Administracions Públiques a Alacant, rambla Méndez Núñez, 41 (Torre Generalitat), CP 03501 Alacant.
b) Direcció Territorial de la Conselleria de Justícia, Interior i Administracions Públiques a Castelló, carrer Major, 78 CP 12069 Castelló de la Plana.
c) Conselleria de Justícia, Interior i Administracions Públiques, Direcció General d'Administració autonòmica, Servei de Provisió de Llocs, carrer Miquelet, 5-2n pis, 46559 València.
No obstant això i de conformitat amb el que disposa l'article 25.3 del Decret 33/1999, de 9 de març, pel qual s'aprova el Reglament de Selecció i Provisió de Llocs de Treball del personal comprés en l'àmbit d'aplicació de la Llei de la Funció Pública Valenciana, l'esmentat personal disposa d'un mes de termini, que finalitzarà el 28 de febrer de 2007, per a prendre possessió de la seua destinació. Si es fera ús del dit termini, durant el mateix no es meritarà cap retribució.
Cessament
1. Els qui han de prendre possessió del lloc de treball, adjudicat en virtut del que disposa l'apartat quart d'aquesta resolució, cessaran d'ofici el dia 31 de gener de 2007 en el lloc que, si fa al cas, exercisquen.
2. Així mateix, els qui es troben exercint amb destinació provisional, o de manera interí, algun dels llocs de treball adjudicats, cessaran d'ofici el dia 31 de gener de 2007. No obstant això, si el nou titular del lloc comunica amb suficient antelació i per escrit a la unitat de personal de la conselleria de què depenga l'esmentat lloc, la data posterior, dins del termini possessori, en què formalitzarà la presa de possessió, qui exercisca el dit lloc provisional o interinament podrà ser cessat d'ofici en la data immediata anterior al dia de l'efectiva presa de possessió del nou titular.
3. No es produirà el cessament del personal que ocupe lloc, bé amb destinació provisional o com a funcionari interí, en el supòsit de no formalitzar l'adjudicatari la presa de possessió
Tercer. Recursos.
La present Resolució posa fi a la via administrativa. I d'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com amb els articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, les persones interessades poden interposar recurs de reposició, amb caràcter potestatiu, davant de l'òrgan que l'ha dictada, en el termini d'un mes, comptador des del dia següent de la seua publicació. Alternativament, si no es recorre en reposició, pot interposar-se recurs contenciós administratiu davant del Jutjat Contenciós Administratiu de la ciutat de València, en el termini de dos mesos, comptadors des del dia següent de la publicació de la present Resolució.
València, 4 de gener de 2007.- El director general d'Administració Autonòmica: Miguel Antonio Crespo Marzal.